Jhon Cartoon

### Általános információk

Jhon a főszereplő, és a játékos által irányított karakter a **Deidara1259** által készített **"Maffiozo"** c. nyolc részes eposzban. A művet a költő 2011 Július 17-én tette közzé a **Design Your Own Mission** nevezetű oldalon.

#### Külső megjelenése

Jhon egy ázsiai úriember, aki a mű szerint a harmincas éveiben jár. Orcáját halovány körszakáll díszíti, haja rövidre vágott és egyszerű stílusú, ruházata fekete, valószínűleg posztóból készült.

#### Személyisége

Jhon egy igazi kitartó harcos, többszöri visszautasítás és megtévesztés után is hűen szeretne csatlakozni a **Fönökhöz**, hogy maffiózó legyen, ugyanis édesapja halála után nem látott más kiutat depressziójából, csak a **Sztribtiz Klubban** leledző bűnszervezethez való csatlakozást. Többször is farkasszemet néz a halállal, megfenyegeti a Fönököt, vagy akár egyedül támad a **Vegas**-osok bandájára. Egy biztos, Jhon szívében a lelkesedés tüze ég.

#### Jhon befolyása a történetre

Jhon több feladatot vitt véghez a **Fönök** számára, ám neki nem volt elég ifjú ázsiaink, ezért egy holdsütötte éjszakán, mikor a Fönök bulit szervezett, Jhon egy ördögi tervet ötlött ki. A terv annyiból állt, hogy a Fönök sofőrjének kiiktatása után elrabolja felettesét, majd lépésre kényszerítse. A Napóleont is megszégyenítő Jhon, ki remek stratégának bizonyult, véghezvitte tervét, és halálosan megfenyegette a maffiafőnököt, hogy az tegye őt taggá. Teltek a napok, Jhon továbbra is hűen dolgozott a Fönöknek az egész fenyegetős fiaskó után, és egyszer mikor úgy döntött, hogy *kikapcsolodig,* megpillantott egy gyönyörű lányt a **Sztribtiz Klubban**, kinek neve **Éva** volt. Ők ketten rögtön egymásba is szerettek, és Jhon a lányhoz költözött annak **San Fierro**-i lakásába. Ám egy napon, amikor Jhon üldögélt a kényelmes kis székében, a semmiből rátört egy ismeretlen fickó, aki nem volt más, mint **Peti**, a Fönök volt embere, és közölte Jhon-nal, hogy munkaadóját megtámadták a **Vegas**-osok a múltkori miatt. Jhon nem habozott, azonnal akcióba lendült, és együttes erővel megmentették a Fönököt, majd ezt követőleg levadászták a Vegas-okat. Kis idő elteltével Évát megtámadta egy csapat csóró, akiket Jhon hősiesen kicsinált, ezzel a barátnőjét védve. Ám ahogy kiderült, az egyik csóró életben maradt, és az a Fönöknek dolgozott, ezért egy váratlan fordulatot követően a Fönök megbízta az embereit, hogy nyírják ki Évát, amíg Jhon-t börtönbe csukták. Két évvel később egy érzelmileg és lelkileg megtört Jhon visszatért a nyeregbe, hogy bosszút álljon a Fönökön Peti segítségével. Történetünk ott fejeződik be, hogy a Fönök nevetve bosszút esküszik Jhon-nak, majd a **"mission passed"** felirat után osztódik, és elsétál.

### Érdekességek

* **Jhon Cartoon** nem összekeverendő az összes többi Jhon-nal, akiket a **DYOM** eposzok során megismerhettünk.
* Nem tudjuk, hogy a költő szándékosan írta-e így a John nevet, vagy csak puszta mentális diszabilitációról beszélünk.
* A **Maffiozo** c. eposznak volt egy második borítóképe is, melyet ismeretlen okokból a költő csak egy küldetés alatt használt.
* A **Maffiozo** borítóképén a kreatívabb emberek Marriozo-t olvashatnak, amit Dr. Overcooler Dyomológus és Dr. fleX rantológus ki is emelt.

1. ↑ https://dyom.gtagames.nl/profile/22520
2. ↑ https://hu.wikipedia.org/wiki/Poszt%C3%B3
3. ↑ https://hu.wikipedia.org/wiki/%C3%89va\_(keresztn%C3%A9v)
4. ↑ https://gta.fandom.com/wiki/San\_Fierro\_(3D\_Universe)